ร้านอยู่ในโซนอาหารของเอเชียทีค ที่กินร้านนี้เพราะตอนเดินไปดูเมนู พนักงานที่ร้านเชียร์เก่งมาก หิวๆด้วย เลยลองดู

สั่งไปเยอะอยู่น๊าาา อาหารส่วนใหญ่ก็ ญี่ปุ่นทั่วๆไป แต่จะมีพวกโอโคโนมิยากิ กับ ยากินิกุ อะไรแบบนี้ด้วย

ที่สั่งมาก็
• โอโคโนมิยากิ มิกซ์ (คือ รวมทะเล หมู ไก่) บอกตรง กินแล้วงงๆ ไหนเนื้อไหนแป้ง สับสนกันไป 555 ทอดนิ่มๆ ไม่กรอบเท่าไหร่ รสชาติพอกินได้ เลี่ยนเบาๆ
• เอดามาเมะ รสเผ็ด อันนี้ไม่อร่อยเลย เหมือนเอาเอดามาเมะไปผัดพริกกระเทียม คือมันมาก เลี่ยนไปเลยแหละ 
• หมี่เย็น พอกินได้ แต่เทมปุระที่มาด้วยกัน น้ำจิ้มเค็มมากกกก
• ไก่สับย่าง อันนี้ไม่ชอบอ่ะ กินคำเดียววางเลย เหม็นๆยังไงไม่รู้
• กุ้งกรอบ คาริๆ หรืออะไรซักอย่าง คือกุ้งตัวเล็กชุบแป้งทอดกรอบๆ ราดน้ำมายองเนสผสมไข่กุ้งนั่นเอง ไม่ถูกใจ ไม่ชอบมายองเนสเป็นทุนเดิมอยู่แล้ว แต่ถ้าใครชอบ คิดว่าน่าจะอร่อย เปรี้ยวๆอ่ะ

คนกินเยอะ พนักงานบริการดี ร้านแต่งน่ารัก อาหารไม่แพงเว่อร์ แต่รสชาติไม่ถูกปาก จบนะ.!!!